NaiveNeuron/SloPal huggingface dataset:
Grendel, Gábor, podpredseda NR SR (2021-06-23):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nie. Pán spravodajca, takisto nie. Prerušujem rokovanie o tomto bode programu. Ďalším bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 300/2005 Trestný zákon v znení neskorších predpisov. Návrh zákona je uverejnený ako tlač 582, návrh na jeho pridelenie na prerokovanie výborom je v rozhodnutí č. 595. Dávam slovo pánovi poslancovi Jánovi Krošlákovi, aby návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 582.)
Cmorej, Peter, poslanec NR SR (2023-03-28):
Tak, tak, tak (povedané so smiechom), ale som už vytrénovaný, takže soplík prežijem. (Prerušenie vystúpenia predsedajúcim.)
V. Veteška, podpredseda NR SR: (2005-10-27):
Ďakujem, pán minister. Vážené panie poslankyne, páni poslanci, teraz budeme pokračovať vo včera prerušenom rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1356). Žiadam teraz pána poslanca Blanára, aby zaujal miesto pre navrhovateľov, pána poslanca Elsnera, aby zaujal miesto pre spravodajcov. Ako posledný včera vystúpil v rozprave pán poslanec Madej. S faktickými poznámkami na jeho vystúpenie sa prihlásili pán poslanec Elsner a pán poslanec Cuper. Pán poslanec Elsner má slovo s faktickou poznámkou. J. Elsner, poslanec: Ďakujem pekne, pán predsedajúci. Vážené kolegyne, kolegovia, včera som predložil spravodajskú správu k predmetnému návrhu zákona. K tomuto predmetnému návrhu zákona vystúpil kolega Madej a chcem mu povedať niekoľko myšlienok, zvlášť jemu, osobne k tomu, ako to včera jednoducho predviedol a predložil. Pán kolega Madej, s úctou k vám, že ste mladý človek, chápem, čo ste asi včera cielili svojím vyjadrením a svojimi stanoviskami, ale, prosím vás pre budúcnosť, neškoľte tento parlament a kolegov poslancov z rokovacieho poriadku. Ubezpečujem vás, že kolegovia to ovládajú, ale každý má nárok a právo na to, aby sa pomýlil, resp. jednoducho niekedy si niečo vysvetlil po svojom. Tento parlament ovláda rokovací poriadok a rokujeme podľa neho. To je pre vás taká jedná malá poznámka, lebo robíte to dosť často a robíte populisticky. Pokiaľ ide o meritum veci, opýtam sa vás: Vy si myslíte, že my nerozumieme občanom tohto štátu a že nevieme, že by bolo najlepšie všetky poplatky odpustiť, resp. ich znížiť na minimálnu úroveň? Máte pocit, že my jednoducho týmto občanom chceme len škodiť? Ale povedzte mi, ktorý zákon v čase, pokiaľ ide zásah do rozpočtu štátu, prejde v tomto parlamente.
Herák, Ján, poslanec NR SR (2020-11-12):
Ďakujem za slovo, pán predsedajúci. Pán poslanec Fico, zároveň aj bývalý predseda, premiér Slovenskej republiky, bývalý, zmienili ste sa v rozprave, že my kradneme ako straky. Nenechajte sa, prosím, vysmiať, pán poslanec. Vy nám idete kázať o morálnosti? O morálnom správaní? Dvanásť rokov ste tu systematicky, ale systematicky rozkrádali štát. Rozobrali ste nás občanov naozaj doslovne do, do všetkých možných len skrutiek. Nasľubovali ste tu občanom hory-doly. Vy sám dobre viete, pán poslanec a bývalý premiér, čo všetko ste tu nasľubovali a nebudem tu teraz naozaj do detailov rozprávať. Roky ste bývali, roky ste bývali u daňového podvodníka a zároveň suseda Kočnera. Dnes všetci vieme, kto bol Marian Kočner a kto je Marian Kočner. Ľudia občania nie sú hlúpi, naozaj nie sú hlúpi. Po dvanástich rokoch vašej práce ste dostali jasné, tvrdé vysvedčenie. Nestačí vám, pán poslanec? Poďme ďalej. A tá vaša chobotnica, pán poslanec, nemá naozaj obdobu a nie je ani porovnateľná s mafiou Talianska. A na záver môjho monológu, pán poslanec, dovoľte mi len povedať toľko, ako povedal pán poslanec Pollák, len nadviažem, klop-klop. Ďakujem. (Potlesk jedného poslanca.)
Laurenčík, Milan, podpredseda NR SR (2021-12-03):
V tejto chvíli vyhlasujem všeobecnú rozpravu za skončenú a pýtam sa, či navrhovateľ chce zaujať stanovisko. Nech sa páči, pán minister, rečnícky pult je váš.
Zemanová, Anna, poslankyňa NR SR (2023-03-28):
Pán predseda, ja by som poprosila poradu klubov k bodu č. 57 (tlač 1404) a stačia nám kľudne dve minútky. Ďakujem.
Hrnčiar, Andrej, podpredseda NR SR (2018-02-08):
... vy nás furt upozorňujete na dodržiavanie rokovacieho poriadku, tak by som vás chcel aj ja upozorniť...
Danko, Andrej, predseda NR SR (2017-04-06):
Pani poslankyňa Gaborčáková.
Herák, Ján, poslanec NR SR (2021-01-12):
Ďakujem pekne, pán podpredseda. Pán poslanec Mazurek, no, opäť mi to nedalo, ale musím na vás a trefne, vecne zareagovať. Tak poďme teda postupne. Vravíte, že my sme nevyužili núdzový stav v náš prospech, ale že sme ho zneužili. Obávam sa, že pokiaľ by sme ten núdzový stav 29. decembra nepredĺžili, tak tie čísla v nemocniciach by boli katastrofálnejšie. A dnes máme naozaj veľmi reálny výsledok napríklad aj z Nitry, kde nám tá nemocnica kolabuje, čiže asi len tak. Vravíte, že antigénové testy sú nepresné. Áno, volal som s pánom profesorom Krčmérym, ktorého všetci dobre poznáme, a je to fundovaný odborník práve na tropickú medicínu a stane sa, že občas tie antigénové testy sú validné, ale je to mizivé percento. Tiež vravíte, že, že to celoplošné testovanie nie je úplne v poriadku. No, jediným riešením okrem, samozrejme, vakcíny, ktorú tu, vďakabohu, máme, je to celoplošné testovanie, aby sme naozaj znížili tie čísla a aby tie čísla neboli také, aby nám tu všetkým nemocniciam v rámci celého Slovenska kolabovali. Potom vravíte, že vás je ľúto, vám je ľúto zdravotníkov a zdravotných sestier. Verte mi, že mnohí zdravotníci, lekári, ktorých poznám aj ja osobne, mi práve vravia a odporúčali, aby sme ten núdzový stav predĺžili v prospech všetkých ľudí na Slovensku, aby sme chránili zdravie, ktoré je pre nás všetkých tak veľmi dôležité a potrebné. Čiže to lekári vravia a zdravotníci. Predlžujme núdzový stav, pokiaľ sa to dá, pokiaľ tá situácia nebude stabilizovaná. Vy a mnohí z vás radikálne porušujete ten núdzový stav. Nedodržujete pravidlá, nenosíte rúška, robíte manifestácie, pán poslanec Mazurek. Toto je podľa vás v poriadku? Určite nie. Dokonca hovoríte, že naša vláda neurobila absolútne nič. Ľudia, samozrejme, že núdzový stav nechcú, ale to je jediným riešením, ako zabránime alebo eliminujeme riziko. A vy, pán Mazurek, konečne prestaňte burcovať ľudí a dodržujte pravidlá.
Žiga, Peter, podpredseda NR SR (2024-01-11):
Pani poslankyňa Holečková.
V. Faič, poslanec: (2001-12-11):
J. Migaš, predseda NR SR: Prezentujme sa a hlasujme. Hlasujeme o návrhu pána poslanca Sopka. Hlasujeme. Hlasujeme o návrhu pána poslanca Sopka. (Hlasovanie.) Prítomných je 102 poslancov, za návrh 55, proti 20, zdržalo sa 23, nehlasovali 4. Konštatujem, že sme tento návrh schválili. Ďalej pán poslanec Faič...
Laššáková, Jana, podpredsedníčka NR SR (2015-10-01):
Pán poslanec chce položiť doplňujúcu otázku? Nech sa páči, máte slovo.
Pellegrini, Peter, predseda NR SR (2015-09-29):
Ďakujem veľmi pekne. Otváram rozpravu k tomuto bodu. Konštatujem, že mám písomnú prihlášku do rozpravy od pani podpredsedníčky Jurinovej, ktorá vystúpi v rozprave za klub OĽaNO, a potom ďalej je písomne prihlásený do rozpravy pán poslanec Mikloško. Ako prvá vystúpi pani podpredsedníčka Jurinová. Nech sa páči, máte slovo.
P. Hrušovský, podpredseda NR SR: (2002-05-21):
J. Langoš, poslanec: Áno, odporúčam, aby Národná rada hlasovala v treťom čítaní ihneď.
Žitňanská, Jana, poslankyňa NR SR (2013-05-22):
Ďakujem. Na margo toho, čo ste hovorili, pán poslanec, že koľko máme detí so zdravotným znevýhodnením, že či tu buchol nejaký Černobyľ. No to je štatistika. Pán minister, myslím si, že hovoril o tom, že tých detí je podstatne viacej. Do tejto štatistiky sa zarátavajú aj dislektici, diskalkulici, proste naozaj tých postihnutí je široké spektrum. A takisto, a to ste správne poznamenali, veľakrát aj deti zo sociálne znevýhodneného prostredia sú prijímané na školy ako deti so špeciálnymi potrebami práve kvôli výške normatívu. Čiže možno aj v tomto smere by bolo dobré prehodnotiť financovanie detí zo sociálne znevýhodneného prostredia a napr. zmeniť to na nejaký normatív, ktorý bude blízky napr. deťom s mimoriadnym nadaním, aby neboli motivovaní riaditelia z nich robiť deti so zdravotným postihnutím. Lebo to nie je len vec potom, že to stojí nejaké peniaze, ale tieto deti do budúcnosti majú obmedzené možnosti študovať. Proste nebudú môcť riadne študovať. A ešte jednu poznámku k tomu, čo ste spomínali, o tých malých školách. Ja by som si nedovolila tvrdiť, že všetky školy, ktoré majú nižší počet žiakov, sú mizerné. Ja poznám aj veľmi kvalitné školy. Je to naozaj vec tých pedagógov, ktorí tam sú, a nie veľkosti tej školy. Lebo poznám aj veľké školy, ktoré teda majú veľmi ďaleko od kvality. Takže paušalizovať v tomto prípade, myslím si, že nie je vhodné. Ďakujem.
Bugár, Béla, podpredseda NR SR (2017-03-24):
Pán poslanec Hrnko.
Hrnčiar, Andrej, podpredseda NR SR (2017-10-13):
Ďakujem. Pani poslankyňa Grausová.
P. Muránsky, poslanec: (2002-05-31):
Následne ešte prichádza ďalší zákon, zákon o obaloch, ktorý opäť svojím článkom II bude vstupovať do odpadového zákona, a preto je celkom logické aj podporujem to, aby jedna časť toho, čo tu navrhuje pani poslankyňa Angelovičová, bolo zapracované potom do vládneho návrhu zákona v článku II, ktorý rieši odpadový zákon. Pokiaľ, samozrejme, bude predkladateľ súhlasiť a my máme informácie, že predkladateľ súhlasiť bude. Nedá mi, ale nevyjadriť sa k druhému bodu, ktorý navrhuje pani poslankyňa Angelovičová novelizovať, a to je ten § 58 ods. 2 písm. a), kde píše o Správnej rade recyklačného fondu. No, jednoducho, tento spôsob nie je možný a je v rozpore s akýmikoľvek pravidlami, ktoré v legislatíve platia. Nemožno vytvárať pre niekoho automatické umiestnenie alebo zastúpenie v nejakom orgáne z toho alebo onoho titulu, že recykluje alebo že má možnosti recyklovať nad nejaké percento odpadu, tak z toho titulu za ten sektor bude automaticky nejaká spoločnosť v nejakom neštátnom fonde zastúpená. Po ďalšie, zákonom ukladať niečo neštátnemu fondu, predsa je nezmysel. Na to sa vytvoril neštátny fond, nezávislý, ktorý si jednoducho manažujú jednak podnikatelia, jednak obce a mestá, aby sa im čo najmenej do tohto procesu a tohto mechanizmu, ktorý si sami prijali, vstupovalo. Preto by som v nijakom prípade nemohol podporiť túto druhú časť návrhu, ktorý navrhuje v tejto novele pani poslankyňa Angelovičová. Prvá o prednostnom zhodnocovaní odpadu na území Slovenskej republiky je takáto formulácia bežná aj v českom zákone, a preto toto ustanovenie podporujem. Ďakujem.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za 48, proti 31, zdržalo sa 61. Konštatujem, že návrh sme neschválili. Poprosím, kľud v rokovacej sále.
V. Novotný, poslanec: (2007-09-12):
Často tu dnes odznelo, aj ty, pán poslanec, si sa pri tom prizastavil, že hovoríme o vytvorení jednej zdravotnej poisťovne. Hovoríme o tom, že toto sú prvé kroky na ceste k jednej zdravotnej poisťovni a vládni poslanci, ktorí akosi nerozumejú, alebo nechcú rozumieť tomu, o čom dneska rokujeme, tvrdia, že veď predsa v tom zákone to nie je napísané. No tak použijem paralelu. Skúsme zakázať tak probatórne zisk v lekárňach. Čo myslíte, koľko lekární bude v Bratislave? Jedna. Aj tá bude o štvrtej zatvorená. Štátna. Skúsme zakázať zisk v distribučných firmách. Koľko podnikateľov si povie, že tak poďme podnikať. Je to zaujímavé, budem distribuovať lieky. Prečo, však zdravie nie je tovar, to je krásne dodávať lieky chorým ľuďom, aby sme im pomohli v ich chorobe. To je podľa mňa krásna etická pohnútka. Tak zakážme zisk v distribučných firmách. Bude fungovať trh lepšie? Čo myslíte, keď prídete do tej svojej jednej štátnej lekárne za starý pult a budete si pýtať liek, čo vám povie lekárnička? Nemáme, príďte budúci týždeň. Distribútorská firma, tá jedna štátna nebude mať záujem ho dodať do 24 hodín. To je ten problém, že zrušením zisku... (Prerušenie vystúpenia časomierou.)
Paška, Pavol, predseda NR SR (2014-10-22):
Vážené pani poslankyne, vážení páni poslanci, poprosím tých, ktorí nemajú záujem sledovať rozpravu, aby radšej odišli z rokovacej sály. Pani poslankyňa Hufková je určená spravodajkyňa, poprosím ju o informáciu.
Pellegrini, Peter, predseda NR SR (2015-09-18):
Prezentujme sa a hlasujme o postúpení do druhého čítania.(Hlasovanie.) Prítomných 123 poslancov, za hlasovalo 84 poslancov, zdržalo sa 38 poslancov, nehlasoval 1. Schválili sme váš návrh, pán poslanec.
Laššáková, Jana, podpredsedníčka NR SR (2015-05-28):
Ďakujem pekne. Pán poslanec, chce doplňujúcu otázku? Nie. Takže ideme na druhú otázku. Druhá otázka je od pána poslanca Jozefa Mikloška ministrovi školstva, vedy, výskumu a športu Jurajovi Draxlerovi. Tu ste, pán poslanec, áno? A otázka znie: "Vaše ministerstvo pripravilo návrh zákona, ktorý schválila legislatívna rada vlády a podľa ktorého sa majú ústavy SAV na začiatku budúceho roku zmeniť na verejné výskumné inštitúcie. Splnomocnenec vlády pre vedu Jaromír Pastorek podľa médií svojou námietkou zablokoval dlhodobo pripravovanú transformáciu Slovenskej akadémie vied. Vedecká obec sa obáva, že bude ohrozená ich samospráva, keď bude mať ministerstvo právo rozhodovať o zmene či zrušení jednotlivých ústavov Slovenskej akadémie vied. Aký je váš názor na turbulencie, ktoré sa v týchto dňoch dejú v Slovenskej akadémii vied?“ Poprosím vás o odpoveď, pán minister, ako aj o oznámenie ukončenia odpovede, nech sa páči.
Heger, Eduard, podpredseda vlády a minister financií SR (2020-04-07):
Ďakujem pekne. Pán Tomáš, začnem od vás. Neviem, asi ste tu neboli celý čas, pretože ja som to presne povedal, to som presne povedal v úvode, keď som vysvetľoval, ako bude odložená tá splátka. A presne som povedal, že áno, bude to zaplatené v tých ďalších splátkach. Takže ak ste ma nepočúvali, O. K. Tak som rád, že tá pravda, ktorú som povedal, ktorú vám teraz potvrdzujem, že vás oslobodzuje. Pán Petrák, v poriadku, ja rešpektujem, že vám sa to nepáčilo. Je tu rokovací poriadok, vystupujem v zmysle rokovacieho poriadku a vystupujem z úcty k ľuďom, ktorí mi dali otázku. Takže pokojne, keď sa vám nepáči, prijímam to ako váš názor. Myslím si, že na toto je táto sála zvyknutá. Pán Mazurek, no tak pochopili ste to zle, pochopili ste to zle a to je práve o tom. Viete, pre vás slovo diktát, sami ste povedali, čo je na tom. No však áno, to zobrazuje asi vaše zmýšľanie a opäť, však myslím si, že, že ľudia to o vás vedia. Ja si veľmi rád s vami podiskutujem odborne na tieto veci, ale budem rád, keď tá diskusia teda bude odborná a keď si naštudujete tie veci, aby sme sa mohli odborne o tom baviť, lebo ja chápem, že vy používate prvoplánové informácie, aby ste teda tu navodili nejaký dojem a podobne, však to vieme, ako to, ako to robíte, takže to je v pohode, ja to, ja to rešpektujem. Tiež sa mi to nepáči, lebo si myslím, že zneužívate informácie a vyberáte selektívne, ale tak takých tu je viacej. Takže úplne v pohode, ale ja môžem len na to povedať, že, že keď budete ľudí zavádzať, viete, ja si myslím, že to jasne ukazuje, že vám na tých ľuďoch nezáleží, že vám na tých ľuďoch nezáleží, lebo im podsúvate len to, aby ste vy vyzneli ako nejakí bojovníci a zástancovia. Ale vieme, že to tak nie je, takže, takže toľko. Ďakujem.
Tabák, Romana, poslankyňa NR SR (2020-03-20):
Sľubujem. (Potlesk.)
Horváth, Zoltán, poslanec NR SR (2010-10-13):
Ďakujem pekne za slovo. Vážený pán predsedajúci, vážené panie poslankyne a páni poslanci, vážený pán minister, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpil v prvom čítaní k vládnemu návrhu zákona a podal spravodajskú informáciu. Predseda Národnej rady Slovenskej republiky rozhodnutím č. 88 z 24. septembra navrhol prideliť návrh zákona na jeho prerokovanie výborom, navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel a zaradil ho na jeho prerokovanie v Národnej rade Slovenskej republiky. Predloženým návrhom zákona sa novo definujú základné pojmy a novo sa definuje osobný rozsah sociálneho poistenia, ako i vznik a zánik sociálneho poistenia tak, aby tieto základné pojmy a zásady boli kompatibilné s príslušnými daňovými predpismi. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, ako i výboru pre sociálne veci. Za gestorský výbor navrhujem výbor pre sociálne veci, pričom odporúčam, aby ho prerokovali výbory, ktorým bol návrh zákona pridelený, v termíne do 24. novembra a gestorský výbor do 26. novembra. Pán predsedajúci, skončil som. Prosím, otvorte rozpravu.
Blanár, Juraj, poslanec NR SR (2015-11-25):
Ďakujem. Pán predseda parlamentu, v prvom rade chcem povedať, že spoločne aj s ministerstvom školstva prichádza konečne zákon po dlhých rokoch, na ktorý športová verejnosť, ale aj tí, ktorí sú priamo zainteresovaní v športe, čakala veľmi dlho. Je tam množstvo pozitívnych vecí, ktoré ste aj vy menovali vo svojom vystúpení, a je potrebné povedať, že zároveň aj v tom poslednom dôvetku, ktorý ste mali, zavádza transparentnosť, a to je dôležité podotknúť. A súvisí to aj so sponzoringom, pretože môžeme otvorene povedať, že aj týmto systémom sa zamedzí, aby povedzme nedochádzalo k praniu špinavých peňazí práve cez šport, pretože veľa sa o tom rozprávalo, nikto to nikdy nevedel nejako dokázať, ale týmto systémom, zavedením informačného systému o športe, sa veľa, veľa urobí v tejto veci. Rovnako podporujem pozmeňujúci návrh, v ktorom uvádzate, aby bolo zabezpečené pre každý zväz minimálne toľko finančných prostriedkov, koľko bolo v predchádzajúcom roku. A čo sa týka dobrovoľníkov, je to naozaj skvelý posun dopredu, pretože ja by som ešte mohol doplniť, že je množstvo aktivít dobrovoľníkov pri športe, netýka sa to len tých veľkých súťaží, ale týka sa to aj množstva malých, menších, ale veľmi dôležitých podujatí, či už na obciach alebo v mestách, a určite to prispeje k dobrej veci. Nuž a tá jedna posledná poznámka je, že konečne finančné prostriedky z lotérie budú tiecť kompletne do športu, tak ako to v Českej republike funguje, bohužiaľ, u nás to bolo na chvíľočku prerušené, pomerne dlho, niekoľko rokov, teraz sa to vráti späť a som presvedčený, že to prinesie rozvoj a že konečne sa šport začne rozvíjať všade, v každom kúte nášho Slovenska. Takže podporujem to. Ďakujem pekne.
Blanár, Juraj, podpredseda NR SR (2021-10-21):
Ďakujem. To znamená, že sme týmto vyčerpali rozpravu, ktorú vyhlasujem za uzavretú. Pýtam sa pána navrhovateľa, či má záujem o záverečné slovo. Nie. Pán spravodajca? Nech sa páči.
Janíková, Mária, poslankyňa NR SR (2015-11-25):
Vážený pán predseda, kolegyne, kolegovia, v rozprave vystúpili štyria poslanci: Jozef Mihál, Erika Jurinová, Ľudovít Kaník a Viliam Jasaň. Pani Jurinová podala dva pozmeňujúce a doplňujúce návrhy a pán Jasaň podal jeden pozmeňujúci a doplňujúci návrh. Spoločná správa neobsahuje žiadne návrhy, budeme preto hlasovať o podaných pozmeňujúcich a doplňujúcich návrhoch v rozprave. Hlasujeme o prvom návrhu pani Jurinovej.
Šimečka, Michal, podpredseda NR SR (2024-02-01):
Vypršal vám čas, ale je pre, pre vás doplňujúca otázka od pani poslankyne Plevíkovej, prosím.
Figeľ, Ján, podpredseda NR SR (2015-02-06):
Ďakujem pekne aj za motto. Na vystúpenie pána poslanca Fecka sú štyri faktické. Nech sa páči, Mikuláš Huba.
V. Veteška, podpredseda NR SR: (2005-12-08):
Ešte bude faktická poznámka pani poslankyne Tóthovej. Končím možnosť prihlášok do faktických poznámok.
Paška, Pavol, predseda NR SR (2013-02-14):
Poprosím o zvuk, pretože ten je veľmi dôležitý. (Zastavenie prezentácie. Sústavné reakcie z pléna a pískanie v sále.) Poprosím aj médiá na balkóne, pretože je veľmi dôležité zohľadniť aj tento prístup. Aj pred dvomi rokmi,... (Reakcie z pléna.)
Přidal, Alojz, poslanec NR SR (2012-05-16):
Pán predseda, v rozprave vystúpili traja poslanci: pán poslanec Miškov, Kolesík, Martvoň. Nezaznel žiadny procedurálny návrh. Prosím teda, aby ste dali hlasovať o tom, že Národná rada Slovenskej republiky sa uzniesla v súlade § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2017-11-30):
Pán poslanec Marosz.
Laššáková, Jana, podpredsedníčka NR SR (2015-04-24):
Už sa tak stalo.
Glváč, Martin, podpredseda NR SR (2017-09-12):
Pán poslanec Mihál.
Kažimír, Peter, minister financií SR (2016-09-06):
Pán poslanec je samozrejme úplne mimo, pretože sa rozpráva, dáva mi otázky, ktoré sa vôbec netýkajú ako predmetu tak, že predmetom rokovania je návrh zákona, ktorý sa týka bankovej únie, druhého piliera bankovej únie, to znamená, rezolúcie bánk. Napriek tomu, pán poslanec, že my sa poznáme už nie krátku dobu, a viete, moja skúsenosť je to, že ste z hľadiska politickej diskusie neuveriteľne precitlivelý na svoju osobu. Ja môžem povedať zo skúsenosti, že ja tú šancu v pozícii či už opozičného alebo vládneho poslanca som nikdy nemal. Prečo bola sústredená z hľadiska pozície, ktorú som mal, na mňa taká pozornosť, že proste vám neodporúčam pokračovať v tejto pozícii, lebo to nie je nič osobné. Je to naozaj aréna, v ktorej musíme zniesť veľa. Vy to dobre viete, veľmi radi to využívate. Takže keďže ste predstaviteľom strany, ktorá má pohľad liberálny, dokonca ste sa chvíľu uchádzali o predsedu takejto strany, i keď slovo strana pri počte vašich členov, je odvážne slovo a z hľadiska výsledku volebného to je bez komentára. Takže z tohto pohľadu vás len proste prosím, aby ste museli strpieť otvorenú reč, ktorú mám voči vám a vždy budem mať. Pretože váš pohľad na svet je iný ako môj pohľad na svet a tak to bude, a preto ste vy v takejto dneska, pán Poliačik povedal, zatiaľ najliberálnejšej strane na Slovensku a ja som v strane inej. Ak ste sa ešte pýtali, odpoviem vám samozrejme aj na otázku, ktorá sa týka odpočítateľnej položky, s ňou sa vysporiadaval rezort zdravotníctva a poisťovne v podstate len v posledných dňoch. Mala táto odpočítateľná položka mierne negatívnejší dopad, ako bol pôvodne napočítaný. Viete, že to bol v podstate z nášho pohľadu experiment, ktorý podľa nás dobre dopadol, pretože ho využívala obrovská masa ľudí. Bohužiaľ, až väčšinou v ročných zúčtovaniach, nie v tom priebežnom odmeňovaní. Tam sme museli urobiť aj legislatívnu zmenu a pevne verím, že sa to polepší. Ten dopad na výšku nákladov práce a čisté disponibilné príjmy bol v pomere, tak ako sme pôvodne predpokladali, to znamená, fifty-fifty v prospech zamestnávateľov a v prospech zamestnancov. Takisto musím povedať, že vláda z pohľadu svojho mandátu bude pokračovať vo zvyšovaní minimálnej mzdy, a dúfam, že dokonca sa jej podarí zmanažovať v podstate konsenzus, aspoň ja som bol skoro, blízko svedkom skoro konsenzu medzi zamestnávateľmi a odborármi v otázke debaty minimálnej mzdy na budúci rok. A takisto vám chcem oznámiť, že sa nebude táto odpočítateľná položka valorizovať, pretože opäť vládna ekipa sa dohodla na tom, že nepôjde cestou znižovania nákladov práce, čo bol koncept ktorý presadzovala jedna kľúčová strana koalície, ale proste zvíťazil koncept znižovania dane z príjmov právnických osôb. Čiže mojou odpoveďou je, že sa táto odpočítateľná položka valorizovať nebude. Takisto nerátam s valorizáciou odpočítateľnej položky, ak hovoríme o zdaňovaní fyzických osôb. Ďakujem.
Grendel, Gábor, podpredseda NR SR (2023-02-16):
Pani poslankyňa Anna Mierna.
Pollák, Peter, poslanec NR SR (2024-01-23):
Ďakujem za slovo. Pán poslanec, vy ste hovorili že ste sa politicky angažovali už od osemdesiateho deviateho. Tak by som rád od vás vedel, že či história Slovenskej republiky poznala takéto krízy, ktoré postihli bývalú vládnu koalíciu, počas ktorej sa prijímali, áno, skrátené legislatívne konania, ale kvôli tomu, aby sme vedeli čo najrýchlejšie reagovať na všetky vzniknuté situácie, či to bolo počas covidu, počas vojny na Ukrajine a tak ďalej. Skrátené legislatívne konanie môže byť aplikované len vtedy, ak sa dodržujú tri základné podmienky. Musia byť ohrozené ľudské práva, musia byť, musia hroziť hospodárske škody alebo musí byť ohrozená bezpečnosť krajiny. Predstavitelia koalície argumentujú, že ide o ochranu ľudských práv. Samozrejme, ako sme už počas rozpravy niekoľkokrát dokázali, tento argument jednoducho nie je reálny. Iné dôvody tiež nie sú naplnené a v dôvodovej správe ani podrobne popísané, čo znamená, že skrátené legislatívne konanie nie je len pri tomto zákone, ale nemá byť a koalícia porušuje zákon. Nehovoriac o tom, že zákon porušujú pri tvorbe zákonov v 80 % svojich návrhov, keďže skrátené legislatívne konanie používajú takmer pri každom jednom návrhu. Zároveň je dôležité spomenúť absenciu medzirezortného pripomienkového konania. Súčasná vláda jednoducho odignorovala opozíciu, verejnosť, organizácie či iných aktérov, ktorí by v riadnom procese mali zákon pripomienkovať. Navyše kvalitatívna úroveň návrhov zákonov koalície nie je dostatočná. Napriek tomu, že sme boli v minulom období za malé chyby tvrdo kritizovaní, sú to práve návrhy súčasnej koalície, ktoré nenapĺňajú ani základné požiadavky, ktoré musia byť súčasťou zákonov. Nedostatočné odôvodnenia návrhov, narýchlo spísané, napísané paragrafové znenie či nedodanie potrebných príloh, toto všetko je... (Prerušenie vystúpenia časomerom.)
Cséfalvayová, Katarína, poslankyňa NR SR (2019-12-05):
Ďakujem pekne za slovo. Ďakujem, pán vicepremiér. V prvom rade mi dovoľte vyjadriť ľútosť nad tým, že pán premiér neprišiel ako na zasadnutie európskeho výboru včera, kde sa mal zúčastniť, ani na hodinu otázok, napriek tomu, že sa nachádza v Bratislave. Ma to mrzí a teda vďaka za vašu odpoveď. Ja som sa síce nepýtala ani na to, čo je stratifikácia, som sa s ňou oboznamovala, lebo som ju mienila podporiť, ani som sa nepýtala na školenie z občianskej náuky o tom, čo je parlamentná demokracia, pretože to, samozrejme, veľmi dobre viem. Ale teda bola to otázka na pána premiéra, tak len možno otázka, ktorú mu možno môžte tlmočiť, by znela, že ako chce zabezpečiť po voľbách podporu takéhoto dokumentu alebo projektu stratifikácie nemocníc, keď nevedel si vo vlastnej strane nájsť podporu. Či toto je tá zodpovedná zmena, ako ju chce vôbec po voľbách uplatňovať, keď toto ani nie je prvýkrát. Aj stratifikácia nemocníc alebo bezpečnostná stratégia, ktorá prešla vládou, a nie je ju schopný predložiť do parlamentu. Alebo 50-dňové moratórium, ktoré jasne kritizoval, a napriek tomu prešlo v parlamente. A na mnohé ďalšie príklady by sme mohli ukázať. Takže naozaj to vzbudzuje v občanoch pochybnosti, že či toto je tá zodpovedná zmena a či ju pán premiér bude schopný a ochotný presadiť. Ďakujem pekne.
Jurinová, Erika, podpredsedníčka NR SR (2014-12-03):
(Reakcia z pléna.) Musíte ale stlačiť faktickú poznámku. Nech sa páči.
Bugár, Béla, podpredseda NR SR (2017-02-02):
Pán poslanec Sopko.
Grendel, Gábor, podpredseda NR SR (2022-03-23):
Ďakujeme za informáciu. Prerušujem rokovanie o tomto bode programu. Ďalším bodom je prvé čítanie o návrhu opäť pána poslanca Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 934, návrh na jeho pridelenie na prerokovanie výborom je v rozhodnutí č. 969. Dávam slovo poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 934.)
P. Paška, predseda NR SR: (2010-03-03):
(Hlasovanie.) 136 prítomných, 3 za, 101 proti, 32 sa zdržalo. Bod 26 sme neschválili.
Baláž, Radovan, poslanec NR SR (2017-10-11):
Ďakujem pekne za slovo. Pán poslanec Marosz, ja by som reagoval, čo ste spomínali k uvoľneniu trhu zo strany staníc technických kontrol a emisných kontrol. Ja som bol v podobnom rozpoložení ako vy, či naozaj uvoľniť tú sieť pre všetkých, ale nakoniec sme sa presvedčili, alebo ja som toho názoru, že naozaj tá bezpečnosť cestnej premávky je naozaj na prvom mieste a štát by si mal nechať tú možnosť, aby mal to konečné slovo, že naozaj kde tá estekáčka a aká bude, aby naozaj aj tá kontrola nad tými existujúcimi stanicami bola kontrolovateľná. Pretože ak by došlo k neúmernému rozšíreniu tej siete, tak naozaj tá kontrola by rapídne klesla a naozaj by sa nedalo odkontrolovať, či naozaj si plnia tie funkcie, ktoré tie estekáčky majú spĺňať. Preto som ja aj s pánom Náhlikom v rámci nášho výboru dali pozmeňujúci návrh, kde sme túto možnosť ministerstvu dopravy vrátili, že naozaj ministerstvo dopravy bude mať to definitívne slovo a bude si môcť takto ustrážiť, kde tie estekáčky a aké estekáčky vzniknú, tak aby tá cestná doprava a autá, ktoré po tých cestách jazdia, naozaj boli v dobrej technickej kondícii aj s tými faktami, ktoré, alebo argumentmi, ktorí mali okolité štáty. Hlavne v Čechách sa táto, presne táto otázka riešila tuším v roku 2015 a naozaj tiež ministerstvo dopravy chcelo uvoľniť trh s estekáčkami, ale nakoniec poslanci Českej snemovne to neschválili, lebo majú tú skúsenosť, akú ste už aj vy spomínali z Poľska, kde je úplná liberalizácia a naozaj tie autá, ktoré tam jazdia, naozaj jedno percento len neprechádza cez tie estekáčky a to môže mať veľmi negatívny vplyv na celkovú bezpečnosť cestnej premávky. Čiže naozaj, ten pozmeňovák je súčasťou spoločnej správy a ministerstvo dopravy bude mať to posledné slovo, kde tie estekáčky a aké budú.
Huba, Mikuláš, poslanec NR SR (2015-05-20):
Ďakujem pekne. Nebudem sa v tejto chvíli venovať obsahovej stránke alebo podstate toho, čo tu odznelo vo vystúpení pani poslankyne Nicholsonovej a čo sa týka zákona, ktorý tu predložila spolu s kolegom Poliačikom, poviem len toľko, že ma presvedčili tie argumenty, ktoré použili predkladatelia a som pripravený podporiť návrh tohto zákona. Ale zmienim sa len o tom, o čom sa zmienili nakoniec už aj predrečníci, keby som bol vedel, že o tom budú takto podrobne hovoriť, tak sa asi ani neprihlásim, ale naozaj som rád, že nás pani poslankyňa, a je mi to hlboko blízke, mne a môjmu presvedčeniu, že nás vyzvala k tomu v takýchto záležitostiach, povedal by som nadideologických, odložiť nejaké jej ideologické okuliare a nejaké klapky na očiach a naozaj sa dokázať pozrieť na takýto úplne reálny, super aktuálny problém, ako sa hovorí „tehotný riešením“ naozaj z pohľadu nadideologického a je to taký námet, povedal by som, na nejaký seminár na tému „čo je to vlastne liberalizmus“, lebo naozaj ho chápeme na Slovensku niekedy pokrivene a nehovorím o tu prítomných členoch strany SMER, (pozn. red.: správne má byť „SaS“ .) aj keď niekedy polemizujeme aj s, navzájom teda aj s nimi, ale skôr k tomu, že podľa mňa sa v mnohých veciach liberalizmus nechápe na Slovensku adekvátne nielen v tejto sále, ale aj v širšom kontexte. A bolo by veľmi fajn sa o tom porozprávať, lebo mnohí potenciálni liberáli, ku ktorým sa hlásim hrdo aj ja, máme niekedy problém s istými nedorozumeniami, ktoré v tom chápaní liberalizmu vznikajú a toto je príspevok do diskusie veľmi cenný. Ďakujem.
Budaj, Ján, poslanec NR SR (2017-03-21):
Ďakujem. Pán Matovič, verím, že bol počúvaný v tejto chvíli mnohými, ktorí tu nesenia. Osobitne ukázal, ako zaostáva za situáciou pán premiér a predseda sociálnej demokracie pán Fico. On ohlásil, že bude bojovať s fašizmom, ale tak sa zdá, že robí koalície s fašistami. On ohlásil, že nebude si dávať obrúsky pred ústa, ale rozpráva tu Matovič o fašistoch nahlas a otvorene. Pán premiér Fico po Novom roku ohlásil, že prestane byť nadmerne politicky korektný, ale zatiaľ si trúfol len na Cigáňov. Tak poďme hovoriť o fašistoch. Ja verím, že veľká časť strany sociálna demokracia, SMER – sociálna demokracia, si ctí SNP, tak aj preto niečo urobte. Zatiaľ s nimi meníte zákony, meníte ústavu, zhadzujete prezidentove veto, prezidentove upozornenia a tentoraz nám beriete kúsok slovenskej demokracie. Druhé kolo volieb spolu s nimi. Choďte z tejto cesty preč a učte sa, pán premiér Robert Fico, teraz by som vás imaginárne oslovil, učte sa nazývať priamo a otvorene veci takými, akými sú. A to aj koalícia s fašistami.
Pellegrini, Peter, predseda NR SR (2024-01-24):
Pani poslankyňa Nash.
Švejna, Ivan, poslanec NR SR (2012-11-29):
Tuná na kolegu budem reagovať. Ako som vypočítal tú efektívnu mieru zdaňovania od 30 do 50 %, ja nehovorím, že všetky podniky to budú mať. Ale Sulík to už vysvetlil a ja som to už vysvetľoval dávno pred Sulíkom, že keď mám daňovú povinnosť 190 eur pri 19-percentnej dani a pri 23-percentnej dani 230 eur, tak je to zvýšenie daňovej povinnosti o 21 %. O 21 % platím tak viacej štátu za tých istých podmienok ako minule. Keď si k tomu ešte pripočítam zdravotné odvody, to znamená tých 14 %, tak dokopy platím štátu, či to chceme alebo nechceme, jednoducho ten podnikateľ tak bude počítať, vyše 30 %. A teraz ešte keď si zoberieme, že je podnik, kde je osobitná sadzba dane, tak jednoducho to znamená, že ten podnik, ktorý má osobitnú sadzbu, zaplatí ešte viacej. A bankám, ja sa stavím, to vyjde možno ešte aj viacej, ako som povedal, to znamená viacej ako 50 %, tak som to vypočítal. Na druhej strane, samozrejme, teraz ironicky musím povedať, že niektoré podniky nezaplatia nič. A stále tá moja zásadná výhrada je, že to je ako s polievkou. Podľa mňa presolili ste to, to je celé. Čas ukáže, kto má pravdu, o rok sa to uvidí, možno sa to skôr uvidí, jednoducho nič iné, len empirické znalosti, ako to dopadne. Len potom môžem povedať, či ste urobili dobre alebo zle. Ďakujem.
Mizík, Stanislav, poslanec NR SR (2020-12-02):
Ďakujem za slovo. Pán Kamenický, správne ste podotkol, že nebol vyčíslený Matovičov chemický pokus špáraním v nosoch miliónov ľudí, a to socialistickým, dobrovoľne povinným spôsobom. Keď padli nejaké čísla, boli stopercentne podhodnotené. Kde sú zvyšné financie? Prečo to nebolo do posledného centu vyčíslené? Zaujímam sa o kozmológiu, čiernu dieru v ďalekohľade som nikdy neuvidel, nedá sa uvidieť. Môj ďalekohľad nevidel ani výtrysky z tohto vesmírneho unikátu, a tu hľa, čierna diera, tento galaktický unikát, je tu, priamo v tejto sále, hurá! Som v centre čiernej diery, kde miznú peniaze. V čiernej diere sa rušia bežné zákony fyziky a tu sa ruší normálne uvažovanie. Ďakujem za slovo.
Laššáková, Jana, podpredsedníčka NR SR (2014-09-11):
Nech sa páči, pán poslanec Kadúc, máte slovo.
Šíbl, Jaromír, poslanec NR SR (2021-09-30):
Áno.
Laurenčík, Milan, podpredseda NR SR (2021-05-06):
Pán poslanec Marek Hattas.
Bugár, Béla, doterajší podpredseda NR SR (2012-04-04):
Milan Mojš.
Jurinová, Erika, podpredsedníčka NR SR (2014-10-16):
Pani poslankyňa Žitňanská. (Ruch v sále.) Prosím ešte kolegov o kľud v miestnosti, nech môžeme dokončiť faktické poznámky.
P. Hrušovský, predseda NR SR: (2004-10-26):
(Hlasovanie.) 137 prítomných, 133 za, 4 sa zdržali. Návrh sme schválili.
Grendel, Gábor, podpredseda NR SR (2022-04-28):
Pán poslanec Eduard Kočiš.
Grendel, Gábor, podpredseda NR SR (2021-12-14):
Pán poslanec!
B. Bugár, podpredseda NR SR: (2002-05-16):
I. Presperín, podpredseda NR SR: Ďakujem za slovo, pán podpredseda. Ja sa chcem vyjadriť k tomu, čo hovoril pán poslanec Brňák a stotožniť sa s tou časťou jeho vystúpenia, ktorá hovorí o Kúpeľoch Dudince, konkrétne o Liečebnom dome Diamant. Nebolo to tak dávno, čo som sám predkladal návrh uznesenia, kde bolo vytýkané, že síce nesúvisí s témou, ale vedeli sme, prečo to robíme a prečo chceme návrh tohto uznesenia dostať do Národnej rady. Ako vidíme, bohužiaľ, pán minister, znova sa nerešpektoval viacnásobne tento postup, ktorý zvolil poslanecký zbor Národná rada Slovenskej republiky. Ja chodím do Dudiniec do Diamantu pravidelne. Vidím, ako sa tam postupuje, čo sa robí. Naozaj je to zlaté vajíčko a myslím si, že takýto spôsob, ktorý zvolila aj vláda a ktorý aj ministerstvo obhajuje, dokonca nesúladí ani s tými pracovníkmi alebo funkcionármi ministerstva zdravotníctva, ktorí odišli od vás pán minister. Aj oni sami mali pripomienky práve k tejto privatizácii. Práve tohto Diamantu, práve tohto liečebného domu. Netvrdím, že len tohto. Ale chcem vás požiadať aj o to, aby ste vystúpili aj páni poslanci, ktorí sú vo výbore pre zdravotníctvo, pán poslanec Hóka, zaujmite stanovisko k tomu, čo bolo povedané. Ferkó, pardon, ospravedlňujem sa, pán poslanec Ferkó, ktorý je podpredsedom výboru a jednoducho ani odvtedy nereagoval na túto otázku absolútne vôbec. Ja pokiaľ bude naozaj takto presadzovaná privatizácia, ja nebudem hlasovať za tento materiál, aby prešiel do ďalšieho čítania. Ďakujem.
Hrnčiar, Andrej, podpredseda NR SR (2017-06-13):
Ďakujem. Nejdem sa vzdať, pán poslanec. Pýtam sa, že (reakcia z pléna), pýtam sa, že či sa chce niekto prihlásiť do rozpravy ústne. Končím možnosť nahlásiť sa ústne do rozpravy. Nech sa páči, pán poslanec Budaj.
Viskupič, Jozef, poslanec NR SR (2014-12-12):
Pán kolega, zamýšľam sa nad tým, že keďže vy vyžadujete kritickosť myslenia, kritickú orientáciu v probléme, osobnostnú výbavu na to, aby niekto mohol, teda ja som to pochopil tak, vôbec si dovoliť sa pustiť s vami do diskusie, tak nebudem sa pasovať do tejto úlohy, ale predsa by som povedal jednu vec. Že vy ste si z tej neoliberálnej mantry Európskej únie voľného pohybu kapitálu, osôb, služieb a tovaru vybrali jednu vec v rámci toho Cypru, a to je, že nízke daňové zaťaženie. Lenže ono nie je len toto problémom daňových rajov, sú tam ďalšie dva problémy a jeden z nich je neidentifikovateľnosť alebo veľmi sťažená identifikovateľnosť konečného prijímateľa výhod alebo aj tak zložitý byrokratický proces. A skúste sa možno opýtať aj tu prítomných ministrov, napríklad aj financií, koľko trvá len byrokratický proces, ak chceme s Cyprom komunikovať. Ja som počul o nejakom základnom čísle 700 dní. Čiže nesplošťujme tento základný problém úniku 100 mil. eur na akékoľvek pozývanie do debaty, ktoré ako keby vás nebolo hodné. Toto je teraz dnes tá debata, že neexistuje komerčná firma, ktorá ak by vedela, že je reálne na trhu služba, ktorá môže stáť 1,5 eura až 2, tak si ju objedná za takmer 7. Existuje to iba teraz pri správe verejného, čo vy máte často na srdci, a tam niekto poskytuje službu, ktorá je násobne 3- až 3,5-násobne predražená... (Prerušenie vystúpenia časomerom.)
Danko, Andrej, predseda NR SR (2016-06-16):
Ďakujem. Prosím, prezentujme sa a hlasujme. (Hlasovanie.) Ďakujem, prítomných 136 poslancov, za 77, proti 20, zdržalo sa 38, nehlasoval 1. Konštatujem, že sme schválili návrh uznesenia Národnej rady k návrhu účtovnej závierky Sociálnej poisťovne za rok 2015. Budeme pokračovať hlasovaním o návrhu uznesenia k výročnej správe Slovenského pozemkového fondu za rok 2015 (tlač 46). Je to bod 13 schváleného programu. Prosím spravodajcu z výboru pre pôdohospodárstvo a životné prostredie poslanca Mikuláša Krajkoviča, aby uviedol hlasovanie.
Baláž, Radovan, poslanec NR SR (2018-10-18):
Ďakujem pekne. Pán kolega Heger, Dostál, Pavelka, naraz, teda by som to vyriešil tak. Ja si myslím, že keď to bol poslanecký návrh, tento odvod osobitný pre obchodné reťazce, tak tá diskusia je podľa mňa oveľa väčšia, ako keby to bol vládny návrh, pretože tri týždne sa o ničom inom nerozpráva len o tomto. (Reakcia z pléna.) Čiže myslím si, že táto diskusia je dostatočná, je taká intenzívnejšia, rozpráva sa o tom v médiách, som rád, že aj tu v Národnej rade je k tomu celkom plodná debata a musím oceniť, že je konštruktívna, čiže možno je to aj na prospeš tej veci, pretože sa o tom rozpráva. Samozrejme, máme ešte výbory, určite bude aj v hospodárskej rade vlády a tak ďalej. Pán Klus, ja by som nerád sa vracal do histórie, že čo mohol niekto spraviť a neurobil, to jednoducho čas už nevrátime, treba sa prispôsobiť danej situácii a treba žiť v prítomnosti tak, aby sme ten problém vedeli vyriešiť a nájsť tie chýbajúce dodatočné zdroje. Pán Fecko, áno, zhodujeme sa, chýbajú dodatočné zdroje, tie vaše podnety skúste predniesť na pôdohospodárskom výbore, treba sa tam dohodnúť, neviem, aký bol výsledok. A taktiež súhlasím s tým, že tie kontroly by mali byť, samozrejme, dôsledné a ak niekto si neplní svoju prácu, tak mal by byť za to postihnutý, s tým s vami úplne súhlasím. A taktiež súhlasím aj s tým odbytom, že je veľký problém, že slovenskí sa tam nevedia presadiť, pretože vieme, aké majú nekalé praktiky niektoré obchodné reťazce, ako zalistovanie, akciové letáky a podobne. To všetko ich odrádza k tomu, aby vedeli sa vôbec tým obchodným reťazcom nejakým spôsobom rozprávať, preto vítam aj aktivitu ministerstva pôdohospodárstva, že prijme normu, ktorá bude tie nekalé praktiky potierať. Ďakujem.
Šeliga, Juraj, podpredseda NR SR (2020-04-28):
Pán poslanec Šudík, nech sa páči.
Adamčík, Eduard, poslanec NR SR (2016-10-12):
Dajte teraz, prosím, hlasovať o pozmeňujúcom návrhu pána poslanca Simona.
Kovačócy, Marián, poslanec NR SR (2013-06-26):
Ďakujem za slovo. Vážený pán predseda, kolegyne, kolegovia, v rozprave vystúpil pán poslanec Mičovský, avšak tento nepodal žiadny návrh. Preto, pán predseda, dajte hlasovať o jednom bode zo spoločnej správy, s odporúčaním gestorského výboru schváliť.
Přidal, Alojz, poslanec NR SR (2011-03-29):
Takže dajme hlasovať o návrhu pána poslanca Žigu. Námietke, pardon.
Viskupič, Jozef, poslanec NR SR (2016-02-11):
Ďakujem, pani podpredsedníčka. Pani kolegyňa, spolubojovníčka za kultúrnosť a kultúru, ja by som chcel z celého vášho vystúpenia vybrať jednu časť a budem vás vnímať ako predsedníčku Živeny, pretože ten apel zaznel veľmi hlasno a nahlas na to , aby sme boli ambicióznou krajinou, krajinou, ktorá umožní ambície, ktoré by mal ponúknuť jeden moderný, efektívny, a nie možno zakomplexovaný štát. Je veľmi dôležitá výzva aj z pohľadu toho, akú organizáciu zastupujete. Zároveň si myslím, že je možno vhodné aj doplniť túto výzvu o to, aby sme, bohužiaľ, vytvorili priestor s tým, že je potrebné dať základnú ideu štátnosti, ku ktorej sme sa v roku 1993 dostali, pretože tú ideu, bohužiaľ, veľmi často nevidím. Ani základnú snahu v tomto ctenom plénum to ponúkať nevidím. Preto váš apel beriem veľmi zodpovedne. A myslím si, že na záver tohto volebného obdobia je dôležité vyzvať osobnosti, vyzvať národ, vyzvať ľudí na to, aby sme sa stali ambicióznou krajinou, a preto si váš prejav veľmi vážim aj v duchu toho, o čom dnes rokujeme. A to je rokovanie o budúcnosti, o učiteľoch, o vzdelaní a vzdelávaní.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 140, za 14, proti 43, zdržalo sa 81, 2 nehlasovali. Návrh sme neschválili. Prosím, aby ste ďalej uviedli hlasovanie k zákonu č. 539/2008 Z. z. o podpore regionálneho rozvoja (tlač 393), bod 80 programu nášho. (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 393.)
Vetrák, Milan, poslanec NR SR (2022-09-27):
Ďakujem za slovo. Ja len pripomínam členom ústavnoprávneho výboru, že rokujeme dnes o dvanástej k bodom programu, ktoré vám boli zaslané. Ďakujem pekne.
B. Bugár, podpredseda NR SR: (2003-11-11):
Pán poslanec Hamerlik. R. Hamerlik, poslanec: Ďakujem. Pani kolegyňa, naozaj iba dve veci. Spomínali ste, že čím ďalej, tým menej ľudí pracuje v poľnohospodárstve. Je to samozrejmé, pretože v pôdohospodárstve, ako aj v iných odvetviach sa zavádza mechanizácia a tie stroje pracujú potom namiesto ľudí. A bodaj by tento potom trend trval aj ďalej. A čo sa týka nemožnosti ručenia pôdou, tak neviem, či sa pamätáte na to, že pri prerokúvaní tohto zákona kto trval na tom, aby sa zaviedla desaťročná doba. Ďakujem.
Vašečka, Richard, poslanec NR SR (2017-12-05):
Ďakujem za slovo. Keď ste, pán poslanec, nechcem byť osobný, ale keď ste na konci povedali, že už končíte, tak to bola tá najlepšia správa z toho (zasmiatie sa rečníka), z toho vášho príhovoru. Ale chcem povedať, že čudoval som sa, že odvolávame ministra Kaliňáka, to budem znova opakovať celý večer, a venovali ste väčšinu svojho vystúpenia Igorovi Matovičovi, ktorý je ako 24. podpísaný na tom papieri, ktorým to zvolávame, teda na tom návrhu presnejšie, a nie je ani jeden zo spolupredkladateľov. Z toho vyplýva len naozaj, že vám prekáža to, čo robí, ako robí, ako hovorí, a nepokladám za úprimné to vaše pobúrenie nad tým Goebbelsom, lebo naozaj si aj ja myslím, že tým Igor Matovič, ako ho poznám, určite nechcel uraziť nikoho, koho by sa mohol dotknúť nejakým nacistickým alebo antisemickým... (Ruch v sále.) Prosím vás, nebučte, nebučte. Ale naozaj hovoril o ministrovi propagandy. Nakoniec za to sa nemusíte hanbiť, hej, to je, propaganda sa používa v politike, len aby sme sa vrátili tam, kde sme. Čiže našou úlohou nie je vysloviť dôveru alebo nedôveru Igorovi Matovičovi, ale vysloviť nedôveru Robertovi Kaliňákovi. Ja budem o chvíľu v rozprave, tak potom poviem k tomu viac. Ďakujem.
Šimečka, Michal, podpredseda NR SR (2024-09-10):
Ďakujem pekne. Pán poslanec Habánik, nech sa páči.
Petrík, Simona, poslankyňa NR SR (2018-06-20):
Stíham, snáď to zvládnem pri tomto ruchu. Dobre, ja budem teda ďalej... (Prerušenie vystúpenia predsedajúcim.)
Dostál, Ondrej, poslanec NR SR (2022-11-30):
Pán poslanec Viskupič, záver svojho vystúpenia si upozornil na veľmi dôležitý aspekt celého rozpočtu, ale aj legislatívnych zmien, ktoré sa tu dejú a ktoré vláda rozdáva peniaze ľuďom s tým, že to nie sú peniaze jej alebo teda peniaze, ktoré ona berie od ľudí, ale berie peniaze samosprávam. Toto sa tu deje systematicky, dlhodobo, nedeje sa to iba za tejto vlády, dialo sa to za predchádzajúcich, predchádzajúcich vlád, deje sa to spôsobom, že nie sú dostatočne jasne zadefinované potreby samospráv, a teda ich hodnota toho, čo vykonávajú, aj z hľadiska originálnych kompetencií, ale aj z hľadiska preneseného výkonu štátnej správy, štát dáva samospráve nové a nové úlohy bez toho, aby na ňu presúval aj primerané finančné zdroje. A keď sa štát rozhodne, alebo vláda rozhodne s tým, že má na to parlamentnú väčšinu, tak dokonca samospráve tie zdroje uberá, ako sa to stalo práve pri tzv., teraz neviem, či prorodinnom alebo protiinflačnom, lebo raz to bolo tak, druhýkrát tak, balíčku, ktorý pripraví samosprávy o pol miliardu eur. Včera sme mali na výbore pre verejnú správu a regionálny rozvoj zástupcov ZMOS-u aj únie miest a apelovali na parlament, aby zvážil tie dosahy, ktoré, samozrejme, súvisia s rozpočtom, ale súvisia aj s tým balíčkom.
Lukáč, Jozef, poslanec NR SR (2019-02-05):
Ďakujem za slovo. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 142 prítomných, 63 za, 79 proti. Návrh sme neschválili.